CELEX: 32014R0442
Language: fi
Date: 2014-04-30 00:00:00
Title: Komission täytäntöönpanoasetus (EU) N:o 442/2014, annettu 30 päivänä huhtikuuta 2014, asetuksen (EY) N:o 1235/2008 muuttamisesta sellaisten hakemusten osalta, jotka koskevat sisällyttämistä vastaavuustarkoituksessa hyväksyttyjen kolmansien maiden luetteloon luonnonmukaisten tuotteiden tuontia varten (ETA:n kannalta merkityksellinen teksti)

1.5.2014   
            
            
               FI
            
            
               Euroopan unionin virallinen lehti
            
            
               L 130/39
            
         KOMISSION TÄYTÄNTÖÖNPANOASETUS (EU) N:o 442/2014,
   annettu 30 päivänä huhtikuuta 2014,
   asetuksen (EY) N:o 1235/2008 muuttamisesta sellaisten hakemusten osalta, jotka koskevat sisällyttämistä vastaavuustarkoituksessa hyväksyttyjen kolmansien maiden luetteloon luonnonmukaisten tuotteiden tuontia varten
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 2 kohdan ja 38 artiklan d alakohdan,
   sekä katsoo seuraavaa:
   
               (1)
            
            
               Komission asetuksessa (EY) N:o 1235/2008 (2) säädetään yksityiskohtaisista säännöistä, jotka koskevat kolmansien maiden hyväksyntämenettelyä vastaavuustarkoituksessa asetuksen (EY) N:o 834/2007 33 artiklan 2 kohdan mukaisesti.
            
         
               (2)
            
            
               Euroopan unionin neuvosto kannusti maatalous- ja kalastusneuvoston 13 ja 14 päivänä toukokuuta 2013 järjestetyn, luonnonmukaista maataloutta koskeneen 3 237. kokouksen päätelmissä komissiota parantamaan nykyisiä mekanismeja, jotta helpotettaisiin luonnonmukaisten tuotteiden kansainvälistä kauppaa, sekä edellyttämään vastavuoroisuutta ja avoimuutta kaikissa kauppasopimuksissa.
            
         
               (3)
            
            
               Luonnonmukaisen tuotannon oikeudellisen kehyksen käynnissä oleva tarkistus on osoittanut puutteita kolmansien maiden hyväksyntää vastaavuustarkoituksessa koskevassa voimassa olevassa järjestelmässä. Euroopan komissio on soveltanut useimpia komission ja kolmansien maiden välillä allekirjoitettuja vastaavuusjärjestelyjä yksipuolisesti, mikä ei ole ollut omiaan edistämään tasapuolisia toimintaedellytyksiä. Tarkistuksen perusteella todettiin, että vastavuoroisuuden tunnustaminen kolmansien maiden kanssa olisi vahvistettava kansainvälisillä sopimuksilla. Sen vuoksi nykyisestä vastaavuusjärjestelyihin perustuvasta kolmansien maiden hyväksyntämenettelystä olisi siirryttävä tasapainoisiin kansainvälisiin sopimuksiin perustuvaan järjestelmään, jotta edistetään tasapuolisia toimintaedellytyksiä, avoimuutta ja oikeusvarmuutta.
            
         
               (4)
            
            
               Jotta helpotettaisiin siirtymistä kansainvälisiin sopimuksiin perustuvaan uuteen hyväksyntäjärjestelmään, on aiheellista vahvistaa määräaika, johon mennessä on esitettävä uudet hakemukset asetuksen (EY) N:o 1235/2008 7 artiklassa säädettyyn ja mainitun asetuksen liitteessä III vahvistettuun luetteloon sisällyttämiseksi. Mainitun päivämäärän jälkeen saapuneita hakemuksia ei pitäisi enää hyväksyä.
            
         
               (5)
            
            
               Sen vuoksi asetusta (EY) N:o 1235/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat luonnonmukaisen tuotannon sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 1235/2008 8 artiklan 1 kohta seuraavasti:
   
      ”1.   Sen jälkeen, kun komissio on vastaanottanut asianomaisen kolmannen maan edustajalta hakemuksen maan sisällyttämiseksi 7 artiklassa säädettyyn luetteloon, se harkitsee, sisällytetäänkö kolmas maa luetteloon, edellyttäen että kyseinen hakemus on jätetty ennen 1 päivää heinäkuuta 2014.”
   
   2 artikla
   Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä huhtikuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 189, 20.7.2007, s. 1.
   
      (2)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).